Nye Verma kraftverk

Nye Verma kraftverk er et vannkraftverk i Rauma kommune i Møre og Romsdal.

Det erstatter det eldre Verma kraftverk som er nedlagt. Det benytter samme inntaksdam, som er påbygget 5 meter i høyden. Kraftverket ble satt i prøvedrift 9. mai 2019. Fornying av verket kostet 400 millioner kroner og hadde vært planlagt siden før år 2000.

Kraftverket utnytter et fall på 424 meter i elven Verma, som er en sideelv til Rauma. Elven Verma er et typisk eksempel på agnordal. Inntaket ligger på 576 moh. Kraftverket ligger omkring 200 meter oppstrøms fra samløpet med hovedelven Rauma. Inntaksmagasinet ligger 380 meter ovenfor og er en liten betongdam på 30.000 m3. Nedbørfeltet er på , og tilsig er på . Magasinkapasiteten er på . Vassdraget er vernet mot videre kraftutbygging.

Vermevatn, Restjørn og Langvatnet er regulert med dam og brukes som reguleringsmagasiner. Vermevatn er regulert 5,5 meter. Langvatn ligger på vannskillet mellom Verma- og Valldøla, og det overføres  vann til Verma. Langvatnet ble regulert i 1962. Det overføres også vann fra Midtbotnelva. Tilførsel fra Langvatnet og Midtbotn bidrar ikke til oppfylling av Vermevatnet. Inntaksmagasinet ligger i Verma og har et volum på om lag . Dette gir full drift av kraftverket på ca. .

Vermafossen er delvis tørrlagt som følge av kraftverkets bruk av vannet. I selve Vermedalen går elven Verma til dels i meandere gjennom store løsmasser.

Elven har vært regulert siden 1923. Verma kraftverk etterfulgte tidligere elvekraftverk i Vermefossen (fra 1935) og i selve Rauma ved Stavemsfossen (fra 1916 eller 1919). Kraftverket i Stavemsfossen leverte 380 kW og strømmen ble overført med høyspentlinje til Åndalsnes og Veblungsnes 35 km unna. 

Installert effekt er 23 MW fra en peltonturbin. Årsproduksjon er 105 GWh.

Referanser

Kilder
 
 NVE vannkraftdatabase
 Rauma Energi

Vannkraftverk i Møre og Romsdal
Kraftverk i Rauma
Rauma Energi
Kraftverk etablert i 1949
Kraftverk etablert i 2019
Raumavassdraget